**Terveydenhoitaja (AMK), monimuotototeutus, Turku**

Onnittelut saamastasi opiskelupaikasta! Olet lämpimästi tervetullut opiskelemaan terveydenhoitajaksi!

Tällä sivulla on tietoja, ohjeita ja aikatauluja opintojesi aloitukseen. Tutustuthan näihin huolellisesti heti paikan vastaanotettuasi.

Ryhmätunnuksesi on MTERTS19.

Opintojen alkaminen

Opintosi alkavat **ke 21.8.2019 klo 9.00-15.45 luokka ICT C2032** osoitteessa **Joukahaisenkatu 3**, 20520 Turku.

Ryhmän lähipäivä on pääsääntöisesti torstai. Kahdella viikolla lähipäiviä ovat sekä keskiviikko että torstai. Nämä ovat ke 21.8 ja to 22.8 sekä ke 4.9 ja to 5.9.

Opiskelupaikan vastaanottaneen ja läsnäolevaksi ilmoittautuneen on oltava 21.8 paikalla.

Ensimmäisellä lähijaksolla tutustutaan ryhmäläisiin ja ammattikorkeakoulun käytänteisiin sekä aloitetaan ensimmäiset opintojaksot.

Joukahaisenkadulle tullessa kannattaa suosia julkisia kulkuneuvoja. Kupittaan rautatieasema on aivan vieressä ja linja-autojen aikataulut löytyvät osoitteesta www.foli.fi Joukahaisenkadun ympäristössä autojen pysäköinti on erittäin haasteellista, koska paikkoja on vähän. Huomio lisäksi, että lähiympäristön pysäköintialueet ovat maksullisia.

Muistilista

 Muista ottaa opiskelupaikka vastaan.

 Vastaa sähköiseen rokotus- ja terveyskyselyyn mahdollisimman pian, kun saat tiedon opiskelupaikastasi.

 Opinnot alkavat **ke 21.8.2019 klo 9.00,** Joukahaisenkatu 3, Turku.

 Ota ensimmäisenä päivänä mukaasi henkilöllisyystodistus.

Rokotussuojan selvitys

Terveysalan opiskelijalta tarvitaan perustiedot rokotuksista ja terveydestä. Tietojen keruu toteutetaan sähköisellä lomakkeella. Vastaa mahdollisimman pian, kun saat tiedon opiskelupaikastasi. Turun ammattikorkeakoulu on 10 000 osaajan yhteisö – tulevaisuuden teknillinen korkeakoulu ja hyvinvoinnin kehittäjä. Koulutamme käytännön huippuosaajia. **#ExcellenceInAction**

Linkistä http://www.turku.fi/uutinen/2018-03-05\_opiskelijoiden-rokotussuojan-selvitys-onnistuu-sahkoisesti löytyy otsikko *Sähköinen lomake opiskelijoille*. Sen alla on *Sähköinen lomake*. Se vie sähköiseen tunnistautumiseen, jonka voit tehdä pankkitunnuksilla tai mobiilivarmenteella.

Mikäli sinulla ei ole mahdollisuutta sähköiseen tunnistautumiseen, ota yhteyttä opiskeluterveydenhuoltoon puh. 02 266 1570.

Ensin tehdään sähköisten palveluiden käyttösopimus. Sähköisen sopimuksen ja ohjeet löydät linkistä https://www.turku.fi/uutinen/2015-10-20\_sahkoisen-asioinnin-sopimuksen-voi-tayttaa-ja-lahettaa-verkossa

Sopimusta tehtäessä on tärkeää, että muistat antaa luvan sekä tekstiviestillä että web-viestillä annettaviin vastauksiin. Sähköisen sopimuksen teon jälkeen täytät lomakkeen *Kysymykset sosiaali- ja terveysalan opiskelijoille*.

Terveydenhoitaja tarkistaa vastauksesi lomakkeen saavuttua ja tarvittaessa ohjeistaa, miten toimit jatkossa. Mikäli kaikki rokotukset ja muut selvitykset ovat jo kunnossa, saat paluuviestissä kirjallisen todistuksen sopivuudestasi harjoitteluun.

Opiskeluterveydenhuolto vastaa terveyteen liittyviin kysymyksiin puh. 02 266 1570.

Opintojen toteutus

Suuri osa opiskelusta toteutuu opiskelijan itsenäisenä työnä. Lähipäivien välissä suoritetaan paljon sekä yksilö- että ryhmätehtäviä. 1 opintopiste vastaa 27 tuntia opiskelijan työtä. Monimuotoryhmän opiskelijat suorittavat opinnot samojen vaatimusten mukaan kuin päiväryhmissä opiskelevat opiskelijat.

Lähiopetusta on torstaisin viikoilla 34-45. Ryhmän lähipäivä on pääsääntöisesti torstai. Kahdella viikolla lähipäiviä ovat sekä keskiviikko että torstai. Nämä ovat ke 21.8 ja to 22.8 sekä ke 4.9 ja to 5.9.

Lähiopetuspäivinä opetusta on klo 8.15-15.45. Opiskelijan tulee osallistua lähiopetukseen.

Harjoittelu on kokopäiväistä opiskelua (ma-pe) ja toteutuu 5-7 viikon jaksoina. Ensimmäinen harjoittelujakso on syksyllä 2019, viikot 46-50. Kevätlukukausi 2020 sisältää pääosin harjoittelujaksoja ja vähän myös teoriaopetusta. Harjoittelupaikkoja on mahdollista hakea myös omalta paikkakunnalta. Terveydenhoitajan monimuoto-opintoihin kuuluu noin 20 viikon harjoittelua, joka toteutuu neuvoloissa, koulu- tai opiskeluterveydenhuollossa ja aikuisneuvonnassa/työterveyshuollossa.

Selvitys aiemmista opinnoista (Hyväksiluvut)

Opintojen alussa jokaiselle opiskelijalle laaditaan henkilökohtainen opiskelusuunnitelma, jonka yhteydessä katsotaan aiemman osaamisen hyväksi lukeminen.

Asiasta kerrotaan tarkemmin opintojen alussa.

Oman tietokoneen tarve opiskelussa

Turun ammattikorkeakoulussa on siirrytty yhä enemmän opiskelijoiden omien tietokoneiden hyödyntämiseen. Sinulla pitää olla käytettävissäsi oma kannettava tietokone koulupäivien aikana. Lue ohje oman tietokoneen tarpeellisuudesta opiskelussa. [Oman tietokoneen tarve opiskelussa (pdf)](http://www.turkuamk.fi/media/filer_public/2016/06/17/opiskelunaloitusoma_kone_opiskelussa_002.pdf)

Turun ammattikorkeakoulu on 10 000 osaajan yhteisö – tulevaisuuden teknillinen korkeakoulu ja hyvinvoinnin kehittäjä. Koulutamme käytännön huippuosaajia. **#ExcellenceInAction**

Käyttäjätunnuksen aktivointi

Voit aktivoida käyttäjätunnuksesi Turun AMK:n järjestelmiin osoitteessa https://id.turkuamk.fi > Rekisteröidy. Käyttäjätunnuksen aktivointi onnistuu noin viikkoa ennen opintojen aloitusta. Palvelu vaatii tunnistautumisen pankkitunnuksilla tai mobiilivarmenteella.

Tarvittaessa käyttäjätunnuksen voi hakea opintotoimistosta henkilökohtaisesti opiskelun alkaessa, jos tunnuksen aktivointi tai tunnistautuminen ei onnistu ID-palvelun kautta.

Tee tämä aktivointi ajoissa.

Opiskelukustannukset

Opiskelija maksaa itse oppikirjat, muut opiskelumateriaalit, matkat ja asumiskustannukset. Harjoittelua on myös Turun ulkopuolella, mistä aiheutuu ylimääräisiä matka- ja/tai asumiskustannuksia.

Lisätietoja

Opintotoimisto opintoasiat@turkuamk.fi

Opinto-ohjaaja Sari Kallio-Kökkö sari.kallio-kokko@turkuamk.fi

Ryhmän vastuuopettajat Hanna Ollikkala hanna.ollikkala@turkuamk.fi ja Jaana Tomppo jaana.tomppo@turkuamk.fi

Tervetuloa opiskelemaan!